LONDÝN. Predsedníčka izraelskej opozičnej strany Kadima a bývalá šéfka izraelskej diplomacie Cipi Livniová, na ktorú je vo Veľkej Británii vydaný zatykač, chce túto krajinu napriek tomu navštíviť. Ako povedala novinárom, chce otestovať, či ju naozaj zatknú.
"Spravím to nie pre seba, ani nie preto, že by som chcela provokovať. Urobím to pre právo Izraelčanov slobodne cestovať po svete," cituje Livniovú na svojej internetovej stránke britský denník The Daily Telegraph.
Zatykač na Livniovú vydal londýnsky súd v decembri minulého roku krátko pred jej plánovanou návštevou Británie, ktorú izraelská politička z tohto dôvodu nakoniec na poslednú chvíľu zrušila. Podľa izraelských médií je za britským zatykačom palestínske militantné hnutie Hamás, to však nie je potvrdené.
Dôvodom na vydanie zatykaču bola Livniovej úloha počas izraelskej ofenzívy v palestínskom Pásme Gazy, ktorá sa začala v decembri 2008 a zahynulo pri nej asi 1400 Palestínčanov a 13 Izraelčanov. Livniová bola vtedy izraelskou ministerkou zahraničia a jednou z hlavných zástankýň týchto
Podľa predsedníčky Kadimy by však nikto za to, že bojuje proti terorizmu, nemal byť trestaný zákazom cestovania do zahraničia. "Aj Briti bojujú proti terorizmu. A vycestovať do zahraničia môžu," hovorí Livniová.